
JESU  KRISTI  SONOFFER. 

Symboliseret  i  Jødernes  Paaske  og  Herrens  Nadver. 

(Tale  af  Ældste  Orson  F.  Whitney  af  de  Tolvs  Raad.) 

(Fortsat  fra  Side  6.) 
I  Mose  Dage  blev  en  anden  Paamindelse  given  om  det  store 
Offer,  som  endnu  var  i  Vente.  Ifølge  Befaling  fra  Gud  gennem 
Israels  Leder,  skulde  enhver  jodisk  Familie  Aftenen  før  dereg 
Udgang  af  Ægypten  slagte  et  hvidt  Lam,  uden  Plet  eller  Lyde, 
og  stryge  dets  Blod  paa  Dørstolperne.  Det  blev  dem  da  lovet, 
at  Dodens  Engel,  der  skulde  ihjelslaa  den  Forstefodte  i  en- 
hver ægyptisk  Familie  som  en  Straf  til  Nationen  for  dens 
Grusomhed  mod  Herrens  Folk,  skulde  gaa  de  Huse  forbi,  hvor 
dette  Mærke  fandtes.  Det  pletfri  Lam  er  typisk  af  den  syndefri 
Guds  Son,  og  Blodet  symboliserer  Udgydelsen  af  denne 
Uskyldiges  Blod  for  Menneskenes  Synder.  Ikke  et  Ben  i 
Paaskelammet  maatte  brydes,  og  det  skulde  ristes  paa  et  Spid, 
to  Stykker  Træ  lagt  over  Kors,  en  profetisk  Antydning  af 
Maaden,  hvorpaa  Frelseren  skulde  dø.  Det  skulde  spises  med 
bitre  Bær  og  usyret  Brød,  og  de,  som  deltog  i  Maaltidet,  skulde 

være  klædt  paa  som  til  en  Rejse.  Efter  Maaltidet  skulde  det 
tiloversblevne  indsamles  og  brændes. 

Disse  Enkeltheder  var  alle  Dele  af  en  profetisk  Symbolisme, 
hvis  Genstand  endnu  var  i  Fremtidens  Skod.  Paaskefesten 
symboliserede  Israels  Udfrielse  fra  Ægyptens  Trældom,  og  i 
videre  Betydning  pegede  den  hen  paa  Verdens  Udfrielse  af 
Syndens  og  Dodens  Baand.  Moses,  der  indstiftede  den  under 
guddommelig  Vejledning,  var  en  Type  paa  den  store  Befrier, 
der  sommetider  hentydes  til' som  en  Mand  lig  Moses.  De  bitre 
Bær,  der  skulde  spises  sammen  med  det  ristede  Kod,  beteg- 
nede Trældommens  eller  Dodens  Bitterhed,  og  det  usyrede 
Brod  gav  et  Udtryk  for  den  Hastighed,  hvormed  Udgangen  af 
Ægypten  foregik. 

Paaskefesten  skulde  fejres  i  Israel,  indtil  Messias  kom.  Han 
var  det  store  Paaskelam.  Han  opfyldte  Profetien,  der  inde- 
holdtes i  disse  hellige  Ceremonier,  som  derfor  burde  have 
ophørt  med  ham,  eftersom  de  da  var  unyttige,  idet  de  havde 
opfyldt  Hensigten  med  deres  Indstiftelse.  Men  Joderne,  der 
ikke  anerkendte  Jesus  som  Messias  og  havde  meget  uklare 
Begreber  om  Guds  Lam  (de  tænkte  sig  Messias  som  en  verds- 
lig Erobrer),  vedblev  at  fejre  Paasken  og  gor  det  endnu  den 
Dag  i  Dag.  Den  kristne  Paaskefest  stammer  fra  den  jodiske, 
men  blev  af  romersk-katolske  Missionærer  sammenblandet 
med  den  hedenske  Fest  for  Foraarets  Gudinde. 

Paa  en  hojst  mærkværdig  Maade  blevPaaskens  Symbolisme 
opfyldt  ved  Jesus  Kristus,  Verdens  Forløser.  Han  kom  til  sine 
egne,  og  hans  egne,  de  fleste  af  dem,  modtog  ham  ikke.  Han 
blev  forkastet,  dømt  og  hængt  paa  Korset.  Historien  beretter, 
at  Paaskelammet  blev  spist  i  Jerusalems  Tempel  omtrent  i 
den  samme  Time,  som  Jesus  dode  paa  Golgatha.  Da  de  jo- 
diske  Rabbinere  havde  faaet  Jesu  Død  udvirket,  kom  de  til 
Pilatus,  den  romerske  Landshovding,  med  et  nyt  Forlangende. 
Han  fandt  intet  at  udsætte  paa  Jesus,  men  for  at  behage  Jo- 
derne lod  han  ham  korsfæste.  Nu  onskede  de  noget  andet. 
Korsfæstelsen  fandt  Sted  paa  en  Fredag,  og  ved  Solnedgang 

begyndte  Jødernes  Sabbat.  De  anmodede  nu  Pilatus  om  at  have 
Ligene  af  Jesus  og  de  to  Røvere  taget  ned  og  begravet,  for  at- 
de  ikke  skulde  vanhellige  Sabbaten.  Hyklere!  De  kunde  bære 
falsk  Vidnesbyrd  imod  deres  Næste  og  domme  en  uskyldig 
Mand  til  Doden  uden  Samvittighed,  men  deres  Sabbat  maatte 
ikke  vanhelliges. 

Pilatus  føjede  dem  og  sendte  Soldater  ud  for  at  tage  Ligene 
ned.  De  kom  forst  til  den  ene  Røvers  Kors,  og  da  de  fandt,  at 
han  endnu  var  i  Live,  sønderbrød  de  hans  Ben  med  deres 
Spyd,  hvorved  de  dræbte  ham,  og  derefter  tog  de  hans  Lig 
ned  og  begravede  det.  Den  anden  Røver  blev  behandlet  paa 
samme  Maade.  Og  de  vilde  have  gjort  det  samme  med  Frel- 
seren, men  han  var  allerede  død.  Ikke  et  Ben  i  hans  Legeme 
skulde  brydes. 

Ejheller  skulde  den  Hellige  »se  Forraadnelse«.  Hans  Le- 
geme, overgivet  i  hans  Venners  Varetægt,  blev  gjort  rede  og 
lagt  i  Graven.  Men  paa  den  tredie  Dag  opstod  han  med  det 
samme  Legeme,  iført  Herlighed,  Udødelighed  og  evigt  Liv. 
Saaledes  blev  han  Opstandelsens  Førstegrode  og  Ophavet  til 
evigt  Liv.  Og  fordi  han  lever,  skal  vi  leve  ogsaa. 

Da  dette  store  Sonoffer  nu  var  bragt,  var  det  nødvendigt, 
at  denne  Begivenhed  blev  erindret  af  Frelserens  Disciple  og 
af  Verden  i  Almindelighed.  Derfor  blev  Herrens  Nadver  ind- 
stiftet Aftenen  før  Korsfæstelsen,  da  Jesus  mødtes  med  sine 
Apostle,  brød  Brødet,  velsignede  det  og  sagde:  »Dette  er  mit 
Legeme,«  og  han  tog  Kalken  og  sagde:  »Dette  er  mit  Blod.« 
Efter  sin  Opstandelse  kom  han  over  til  det  vestlige  Fastland 
og  indstiftede  Nadveren  blandt  Nephiterne,  som  Mormons  Bog 
beretter.  Ved  denne  Lejlighed  var  hans  Udtalelser  lidt  tyde- 
ligere nedskrevne,  thi  efter  at  have  uddelt  Brødet  og  Vinen 
sagde  han:  »Dette  skulle  I  gøre  til  en  Ihukommelse  om  mit 
Legeme  og  mit  Blod.«  Saaledes  viste  han,  at  Nadverens  Em- 
blemer kun  i  symbolisk  eller  billedlig  Forstand  var  hans  Kod 
og  Blod.  Da  han  sagde:  »Dette  er  mit  Legeme  og  mit  Blod«, 
var  hans  Legeme  ubeskadiget  og  hans  Blod  ikke  udgydt.  Hans 

Ord  kunde  derfor  kun  betyde,  at  Brødet  og  Vinen  var  Sind- 
billeder paa  hans  Legeme  og  Blod. 

Fordi  de  Sidste-Dages  Hellige  bruger  Vand  i  Stedet  for  Vin 
ved  Nadveren,  har  man  beskyldt  dem  for  at  afvige  fra  Her- 
rens Ord.  Jeg  mindes  et  Besog  til  Salt  Lake  City  for  mange 
Aar  siden  af  en  Gejstlig  fra  den  græsk-katolske  Kirke.  Jeg 
tror,  det  var  Athens  Ærkebiskop.  Han  havde  overværet  et  af 
vore  Nadvermoder,  efter  hvilket  jeg  havde  en  Samtale  med 
ham.  Under  denne  sagde  han  blandt  andet:  »Jeg  kom  ligesom 
til  at  ryste  over  hele  Legemet  ved  at  se  disse  Mennesker  drikke 
Vand  i  Stedet  for  Vin.  Har  den  Herre  Jesus  Kristus  ikke  be- 
falet at  bruge  Vin  ved  Sakramentet?«  Jo,  det  gjorde  han;  ikke 
alene  blandt  sine  jodiske  Disciple,  men  ogsaa  blandt  Ne- 
phiterne.  Men  vi  er  ikke  begrænsede  til,  hvad  Jesus  befalede 
Joderne  eller  Nephiterne  at  gore.  Vi  lever  i  en  anden  Uddeling. 
Hvad  det  kommer  an  paa  for  os,  er  at  udfore  det,  som  Her- 
ren har  befalet  de  Sidste-Dages  Hellige  at  gore. 

Det  er  heri,  at  den  store  Forskel  mellem  Jesu  Kristi  Kirke 
og  alle  andre  Samfund  gør  sig  gældende.  De  er  bygget  paa 
Boger  og  Traditioner,  overleverede  Lærdomme,  medens  denne 
Kirke  er  grundlagt  paa  Aabenbarelsens  Klippe.  Vi  tror  paa 
Bibelen  som  Guds  Ord,  med  Undtagelse  af  mulige  Oversætter- 
fejl. Vi  tror  ogsaa,  at  Mormons  Bog  er  Guds  Ord;  og  hvad 
Pagtens  Bog  og  Den  Kostelige  Perle  angaar,  da  indeholder  de 
Jesu  Kristi  Aabenbaringer  til  hans  Tjener  Joseph  Smith, 
denne  Kirkes  Grundlægger  og  denne  evangeliske  Uddelings 
præsiderende  Profet.  Men  vi  er  ikke  lænkede  til  disse  gode 
Boger.  Ingen  Bog  er  Grundvolden  for  Kristi  Kirke.  Ingen  Bog 
er  god  nok  til  at  præsidere  over  den.  Vi  har  guddommeligt 
inspirerede  Mænd  til  at  præsidere  og  lede.  Vi  har  Præstedøm- 
met, Myndighed  fra  Gud  given  til  Mennesker  i  vore  Dage  gen- 
nem Engle,  sendt  fra  Himmelen.  Vi  har  Guds  Kirke  oprettet 
iblandt  os,  præsideret  over  af  en  Profet,  Seer  og  Aabenbarer. 
Det  er  os  befalet  at  søge  Visdom  af  de  »bedste  Boger«,  og  vi 
holder  de  nævnte  Bøger  hojt  i  Ære.  De  er  vor  Rettesnor  i  alt, 

for  saa  vidt  som  deres  Lærdomme  kan  anvendes  i  vore  nu- 
værende Forhold.  Men  de  er  ikke  tilstrækkelige  alene.  De  naar 
ikke  langt  nok.  Ingen  Bog  kan  være  en  eneste  og  tilstrækkelig 
Vejleder  for  et  fremadskridende  Folk  paa  dets  Vej  mod  det 
celestiale  Rige.  Vi  maa  have  Præstedømmet  til  at  staa  ved 
Roret,  og  for  Sidste-Dages  Hellige  betyder  det  guddommelig 
Myndighed  given  til  Mænd  i  Kødet. 

Hvorledes  fik  de  Sidste-Dages  Hellige  denne  Myndighed? 
Den  15.  Maj  1829,  da  Joseph  Smith  og  Oliver  Cowdery  hen- 
vendte sig  i  ydmyg  Bon  til  Gud,  viste  Johannes,  Døberen,  sig 
for  dem  og  lagde  sine  Hænder  paa  deres  Hoveder,  sigende: 
»I  Messia  Navn  meddeler  jeg  eder,  mine  Medtjenere,  det 
aronske  Præstedømme,  som  indehaver  Nøglerne  til  Engles 
Betjening  og  til  Omvendelsens  Evangelium,  og  Daab  ved  Ned- 
dyppelse  til  Syndernes  Forladelse;  og  dette  skal  aldrig  igen 
borttages,  før  Levi  Sønner  atter  frembærer  et  Offer  for  Herren 
i  Retfærdighed.« 

Derfra  fik  vi  vor  Myndighed  eller  en  Del  af  den,  ikke  fra 
Bibelen,  Mormons  Bog  eller  nogen  anden  Bog.  Det  aronske 
Præstedømme  bemyndigede  Joseph  og  Oliver  til  at  prædike, 
dobe  og  udfore  andre  ydre  Ordinancer.  Senere  kom  andre 
Engle  —  Apostlene  Peter,  Jakob  og  Johannes  —  og  meddelte 
det  melchizedekske  Præstedømme,  der  gav  dem  Magt  til  at 
give  Haandspaalæggelse  for  den  Helligaand  og  modtage 
Aabenbaring  fra  Gud  til  Vejledning  for  Guds  Folk.  I  Besid- 
delse af  denne  Fuldmagt  var  de  i  Stand  til  at  organisere  Jesu 
Kristi  Kirke  af  Sidste-Dages  Hellige  og  paabegynde  Israels 
Indsamling  som  en  Forberedelse  til  Messia  Komme. 

Kort  efter  Kirkens  Oprettelse  var  nogle  nyligt  dobte  Med- 
lemmer forsamlede  for  at  nyde  Nadveren,  og  Profeten  gik  ud 
for  at  købe  noget  Vin  til  dette  Brug.  Da  Jesus  havde  anvendt 
Vin,  antog  han,  at  det  maatte  høre  til.  Men  han  var  ikke  kom- 
men mange  Skridt,  for  et  himmelsk  Sendebud  mødte  ham  og 
i  Herrens  Navn  befalede  ham  ikke  at  købe  Vin  af  hans  Fjen- 
der og  ikke  nyde  nogen,  før  de  selv  kunde  fremstille  den  ren 

og  uforfalsket.  Det  blev  ham  fortalt,  at  den  Tid  skulde  komme, 
da  den  Herre  Jesus  Kristus  med  alle  de  gamle  Patriarker  og 
Profeter  vilde  komme  ned  paa  Jorden  og  nyde  Nadveren  i 
hans  Faders  Rige,  og  at  han  da  vilde  »drikke  af  Vintræets 
Frugt«  med  dem.  Men  under  de  eksisterende  Forhold  skulde 
de  Hellige  ikke  bruge  Vin,  uden  den  var  ny  og  tillavet  af  dem 
selv.  Vand  blev  derefter  benyttet  i  Stedet  for  Vin. 

»Det  er  lige  meget,«  sagde  Herren,  »hvad  I  spise,  eller  hvad 
I  drikke,  naar  I  nyde  Nadverens  Sakrament,  dersom  eders 
eneste  Øjemed  er  at  gore  det  til  min  Ære,  og  ihukomme  for 
Faderen  mit  Legeme,  som  blev  hengivet  for  eder,  og  mit  Blod, 
der  blev  udgydt  til  eders  Synders  Forladelse.«  Dette  er  Hoved- 
sagen. Det  er  ikke  de  benyttede  Emblemer,  der  udgør  Herrens 
Nadvere.  Der  er  ikke  Brød  nok  i  al  Verdens  Bagerier  eller 
Vand  nok  i  alle  Have  til  alene  at  udgøre  Sakramentet.  Det  er 
den  hellige,  symbolske  Betydning  af  disse  Ting  og  den  af 
Præstedømmet  udtalte  Velsignelse,  der  er  af  Vigtighed.  Det 
har  mindre  at  sige,  hvad  der  benyttes,  naar  det  er  rent  og 
sanktioneret  af  Herren.  Men  det  er  meget  vigtigt,  at  Hand- 
lingen udfores  alene  til  Herrens  Ære,  til  Minde  om  Frelseren, 
der  dode  for  os,  og  at  vi  er  værdige  til  at  have  hans  Aand 
iblandt  os. 

Jødernes  Paaske  og  de  andre  Ofringer  pegede  hen  til  en 
Begivenhed,  der  skulde  finde  Sted  i  Fremtiden.  Nadveren 
peger  tilbage  til  en  Begivenhed,  der  allerede  har  fundet  Sted. 
Forskellen  mellem  dem  er  Forskellen  mellem  Forventning  og 
Ihukommelse.  Til  Erindring  om  vor  Herre  og  Frelser,  det 
Guds  Lam,  nyder  vi  de  hellige  Symboler  paa  hans  Legeme  og 
Blod,  hvilket  er  Føde  for  vore  Sjæle  og  leder  vore  Tanker  hen 
paa  det  store  Offer,  som  han  bragte,  og  som  vi  bør  mindes 
paa  denne  Maade,  indtil  han  kommer. 

OM  MIRAKLER. 

Bønhorelsen  fra  Guds  Side,  siger  man,  maa  være  en  direkte 
Indgriben  i  Naturens  Orden,  idet  den  som  Følge  af  en  ydre 
Anledning,  nemlig  Bonnen,  fremkalder  en  Tilstand,  som  ellers, 
hvis  alt  gaar  sin  naturlige  Gang,  ikke  vilde  være  fremkommet. 
Et  Menneske  falder  i  Sygdom,  men  kommer  sig,  fordi  han 
beder  til  Gud;  det  vil  sige,  Gud  griber  ind  og  forandrer  Syg- 
dommens naturlige  Gang,  altsaa  gør  et  Mirakel.  Er  dette  nu 
rigtig  tænkt?  Næppe.  Man  foretager  her  en  Abstraktion  fra 
den  foreliggende  Virkelighed,  og  man  statuerer  herigennem 
en  Modsætning  mellem  Guds  Gerning  og  Naturens  Gang.  Den 
sidste  tænkes  som  en  færdig,  afsluttet  Sammenhæng,  der  kun 
føjer  sig  efter  Guds  Vilje  paa  Grund  af  en  særegen  Magt- 
handling fra  hans  Side.  Den  har  sin  Retning  givet  engang,  og 
denne  kan  selv  Gud  ikke  ændre  uden  ved  et  Indgreb.  Men  med 
hvilken  Ret  opstiller  man  en  saadan  Forudsætning  om  en 
Modsætning  mellem  Guds  og  Naturens  Virken?  Lige  saa  lidt 
som  den  er  nødvendig  i  sig  selv,  er  den  i  Overensstemmelse 
med  den  kristne  Forestilling  om  Gud.  Efter  denne  er  han  ikke 
den  fjerne  Magt,  der  har  trukket  sig  tilbage  fra  Verden,  efter 
at  han  har  sat  den  i  Gang  som  en  Maskine;  Gud  er  just  den, 
der  er  med  i  sin  Gerning  bestandig,  som  viser  sig  som  Skab- 
ningens Herre,  ved  at  han  til  enhver  Tid  ved  Anvendelse  af 
de  naturlige  Midler  vil  kunne  sætte  sit  Maal  igenned.  Det  maa 
dog  betegnes  som  en  uværdig  Forestilling  om  Gud,  naar  det 
skal  tænkes,  at  han  ikke  kan  sætte  sin  Naadevilje  igennem 
uden  at  ophæve  den  oprindelige  Vilje,  som  er  udtalt  gennem 
Naturordenen.  At  sige,  at  Gud  kun  skulde  kunne  hjælpe  os 
gennem  Mirakler,  er  at  lade  Gud  være  begrænset  og  ind- 
skrænket ved  sit  eget  Værk.  Det  vil  være  at  lægge  en  Mod- 
sigelse i  hans  Væsen.  Krarup 

DEN  HELLIGAANDS  GAVE. 

»Det  troende  Menneske,  der  har  omvendt  sig  fra  sine  Syn- 
der og  er  blevet  døbt  af  en  af  Herrens  bemyndigede  Tjenere, 
opstaar  fra  den  vaade  Grav  renset  fra  Synd.  Han  er  aandelig 
opstanden.  Hans  gamle  Liv  er  borte.  Han  er  født  paany.  Dette 
er  et  Forbillede  paa  den  kommende  legemlige  Opstandelse. 
Han  er  nu  rede  til  at  modtage  den  Helligaand,  der  »ikke  bor 
i  urene  Tabernakler«.  Dette  er  en  Gave  fra  det  Høje.  Det  er 
Trøsteren,  som  Jesus  Kristus  lovede  skulde  komme,  naar  han 
gik  bort.  Den  tilkendegiver  Sandheden  og  bærer  Videsbyrd 
om  Faderen  og  Sønnen.  Den  er  Evighedens  Lys.  Den  aaben- 
barer  nærværende  og  forbigangne  Ting  og  udfolder  de  til- 
kommende Begivenheder  for  os.  Den  er  Skriftens  egentlige 
Ophav.  Ved  den  skrev  Profeterne  Guds  Ord.  Den  er  Forbin- 
delsesmidlet  mellem  Mennesket  og  dets  Skaber.  Den  er  den 
Kilde,  hvorfra  Evangeliets  aandelige  Velsignelser  flyder.  Uden 
den  kan  ingen  med  Vished  sige,  at  Jesus  er  Herren.  Uden  den 
kan  intet  vedrørende  den  aandelige  Verden  fattes  af  dødelige 
Væsener.  Uden  den  kan  ingen  indgaa  i  Guds  Rige. 

Den  Helligaand  meddeles  ved  Haandspaalæggelse.  Ligesom 
Daaben  er  en  Fødsel  af  Vand,  saaledes  er  Haandspaalæggelsen 
en  Fødsel  eller  Daab  af  Aanden.  Begge  er  nødvendige  for  at 
kunne  komme  ind  i  Guds  Rige,  enten  der  ved  dette  forstaas 
Kirken  her  paa  Jorden  eller  det  herlige  himmelske  Rige  i  Fa- 
derens Nærhed.  Kun  de,  der  er  i  Besiddelse  af  denne  Aand,  er 
i  Sandhed  Guds  Børn.«  Charles  W.  Penrose. 

»Men  denne  Gave,  denne  Trøster,  denne  Sandhedens  Aand, 
der  støtter  Sjælen,  oplyser  Sindet,  leder  ind  i  al  Sandhed  og 
sætter  Menneskets  Aand  i  Stand  til  at  fatte  de  ellers  ubegribe- 
lige Ting,  der  hører  Gud  til,  er  en  vigtig  Tilføjelse  til  det,  som 
Mennesket  forud  har  modtaget,  og  kan  ligesom  disse  andre 
Guds  Gaver  forøges,  opbygges  og  udvikles.  Gennem  Lydighed 
og  Retfærdighed  kan  den  bringes  til  at  vokse  og  udvikle  sig, 

indtil  Synd  er  aldeles  bortjaget,  Sindet  opfyldt  af  Guds  Her- 
lighed og  hele  Legemet  gennemtrængt  af  Liv  og  Lys. 

Ved  Ulydighed  og  Uretfærdighed  vil  denne  Aands  Indfly- 
delse hurtigt  indskrænkes  og  formindskes,  indtil  Sjælens  Lys 
helt  udslukkes,  og  Mørke,  Fortvivlelse  og  aandelig  Dod  er 
Følgen.  At  besidde  en  Fylde  af  Guds  Helligaand  burde  derfor 
være  det  store  Formaal  med  Menneskets  Tilværelse,  thi  ved 
den  alene  kan  Menneskets  Sjæl  blive  evigt  ophøjet  og  herlig- 
gjort. Der  er  dog  forskellige  Slags  »Fylde«,  ligesom  der  er 
forskellige  Slags  Herligheder,  svarende  til  de  ulige  Evner, 
Egenskaber  og  Fortjenester  hos  dem,  der  kommer  frem  i  Op- 
standelsen. Den  Fylde,  som  hver  Sjæl  modtager,  vil  være 
indenfor  den  Herlighed  —  den  celestiale,  terrestriale  eller  tele- 
sliale  —  hvori  dens  Legeme  herliggøres  fra  Graven.  »Faderens 
Fylde«  er  celestial  Ophøjelse,  og  uagtet  dette  er  et  Maal,  der 
ikke  opnaas  pludseligt,  burde  det  være  enhver  Guds  Sons  og 
Datters  hele  Stræben  og  højeste  Ønske  at  naa  det.  Vi  burde 
begynde  at  arbejde  hen  imod  dette  Maal  nu,  thi  vi  kan  alle 
være  forvissede  om,  at  Uddelingen  af  disse  evige  Velsignelser 
vil  finde  Sted  i  Overensstemmelse  med  og  i  Forhold  til  vore 
Gerninger,  gjorte  i  Livet. 

Kristus,  vor  Frelser,  erhvervede  og  besad  en  Fylde  her  paa 
Jorden.  Men  ren  og  ubesmittet,  som  han  var,  modtog  han  dog 
ikke  en  Fylde  fra  Begyndelsen,  men  erhvervede  sig  den  efter- 
haanden.  Ved  Dag  for  Dag  at  leve  efter  ethvert  Ord,  der  ud- 
gaar  af  Guds  Mund,  blev  han  i  Stand  til  at  modtage  og  be- 
sidde den  Helligaand  i  et  stedse  større  Omfang,  indtil  det  til— 
sidst  »behagede  Gud,  at  i  ham  skulde  hele  Fylden  bo«.  Vi  har 
det  alle  i  vor  Magt  at  gøre  det  samme.  Han  er  vor  store  Forer 
og  Eksempel.  Saaledes  som  han  var  ren,  maa  vi  være  rene; 
saaledes  som  han  har  lydig,  maa  vi  være  lydige;  som  han  var 
fuldkommen,  maa  vi  være  fuldkomne  og  ligesom  ham  komme 
frem  for  Guds  Trone  fri  for  Plet  og  Lyde,  dersom  vi  skal  vente 
at  blive  ham  lig,  arve  hans  celestiale  Herlighed,  besidde  en 
Fylde  af  hans  Aand,  blive  Guds  Arvinger  og  Jesu  Kristi  Med- 

arvinger  og  have  et  evigt  Opholdssted  i  de  himmelske  Boliger 
beredte  for  de  retfærdige  og  de  trofaste  fra  Verdens  Grund- 
vold blev  lagt.«  0rson  F   Whitney. 


MISSIONSNYHEDER. 

AFLØSNING.  Ældste  Emil  Andersen,  der  siden  Maj  1923 
har  præsideret  over  Kobenhavns  Konference,  er  hæderligt  af- 
lost  og  rejste  hjem  den  9.  Januar  med  »Hellig  Olav«.  Æld- 
sterne  Truman  O.  Nielsen  og  Niels  A.  Pehrson,  der  blev  lost 
fra  deres  Missionsgerning  kort  for  Jul,  rejste  hjem  med  samme 
Skib. 

BESKIKKELSE.  Ældste  Julius  Bruun  blev  den  11.  Januar 
løst  fra  sin  Stilling  som  Præsident  over  Aarhus  Konference 
og  beskikket  til  at  præsidere  over  Kobenhavns  Konference. 
Ældste  Biyan  L.  Petersen  blev  beskikket  til  at  præsidere  over 
Aarhus  Konference  med  Wallace  P.  Winkler  som  Konference- 
sekretær. John  S.  Hansen, 

Missionspræsident, 

„SER  TIL,  AT  INGEN  FORFØRER  EDER." 

(Af  Jos.  A.  McRae  i  »Imp.  Era«.) 

Tidsskrifter,  Dagblade  og  største  Delen  af  Befolkningen  er 
i  denne  Tid  begejstret  over  den  smilende  lille  Franskmand  — 
Emile  Goue.  Beretningerne  om  de  vidunderlige  Kure,  som  er 
opnaaet  gennem  hans  Selvindskydelsesmetode,  fylder  Side 
efter  Side  i  Magaziner  og  Blade.  At  dette  skulde  være  Til- 
fældet, er  ikke  saa  underligt;  ja,  det  vilde  være  endnu  mere 
underligt,  om  han  ikke  tiltrak  sig  Opmærksomheden  blandt 
de  legemligt  svækkede;  og  i  vor  Tid,  med  dens  nerveanspæn- 
dende  Krav,  der  stilles  af  vor  Livsførelse  og  industrielle  Virk- 
somheder, er  de  fleste  legemligt  svækket. 

Hensigten  med  at  omtale  dette  Emne  netop  paa  denne  Tid 
er  at  advare  mod  at  løbe  efter  »Coueismen«  og  glemme  den 
højere  Kilde,  fra  hvilken  vidunderlige  Helbredelser  er  komne 
til  øs;  thi  den  Lære,  som  den  gæve  lille  Franskmand  frem- 
sætter, er  ligesaa  gammel  som  Menneskeslægten. 

»Thi  se,  det  er  min  Gerning  og  Ære  at  tilvejebringe  Udøde- 
lighed og  evigt  Liv  for  Mennesket.«  (Moses  1:  39.) 

Saaledes  underrettes  vi  om,  at  efter  at  Herren  havde  til- 
kendegivet sig  for  Moses  og  vist  ham  sine  Skabelser,  blev  det 
sagt  til  ham,  at  Herrens  Herlighed  bestod  i  at  tilvejebringe 
»evigt  Liv  for  Mennesket«,  ikke  alene  Helbredelse  for  legem- 
lige Sygdomme,  men  hele  Personlighedens  I  genfødelse  til 
»evigt  Liv«.  Og  atter:  »Formedelst  Overtrædelse  kom  Faldet, 
hvilket  Fald  bringer  Død;  øg  eftersom  I  blev  født  til  Verden 
ved  Vand  og  Blod  og  Aanden,  som  jeg  har  skabt,  og  blev  af 
Stovet  en  levende  Sjæl,  saaledes  maa  I  ogsaa  fødes  igen  til 
Guds  Rige  af  Vand  og  Aand  og  renses  ved  Blod,  ja,  Blodet  af 
min  Enbaarne,  for  at  I  kunne  blive  helliggjorte  fra  al  Synd 
og  nyde  det  evige  Livs  Ord  i  denne  Verden  og  evigt  Liv  i  den 
tilkommende  Verden,  ja  Udødelighedens  Herlighed.«  (Moses 
6:  59.)  Medens  Goue  altsaa  lover  Helbredelse  fra  legemlige 
Sygdomme,  giver  Gud  Lofte  om  »udodelig  Herlighed«. 

Sidste-Dages  Hellige  har  et  mere  stadfæstet  »profetisk  Ord« 
end  noget,  der  kan  opnaas  gennem  psykologiske  Metoder  eller 
psykiske  Indflydelser  fra  en  hvilken  som  helst  Kilde. 

»Ser  til,  at  ingen  forfører  eder!  Mange  skulle  paa  mit  Navn 
komme  og  sige:  Det  er  mig;  og  de  skulle  forføre  mange.« 
(Mark.  13:  5,  6.) 

Lad  os  gaa  tilbage  i  Historien  og  betragte  nogle  af  de  Be- 
givenheder, ved  hvilke  denne  Læresætning,  der  nu  paa  en  saa 
moderne  og  eftertrykkelig  Maade  gør  sig  gældende,  blev  tyde- 
ligt lagt  for  Dagen  som  en  Kraft  fra  Gud. 

At  Elisa,  Profeten,  897  før  Kr.  handlede  under  Guds  Ind- 
flydelse, vil  ikke  kunne  benægtes.  En  spedalsk  Mand  kom  til 
ham.  Denne  blev  af  Profeten  befalet  at  bade  sig  syv  Gange  i 

Jordans  Flod.  Efter  en  Del  Omsvøb  gjorde  han  dette  og  blev 
befriet  for  sin  Sygdom.  (Se  2.  Ko.  5.)  Nu  bliver  der  sagt  til  os 
om  at  gentage  visse  Ord  tyve  Gange,  og  vi  skal  blive  hel- 
bredede. Profeten  sagde  til  Kongen,  at  han  skulde  leve  femten 
Aar.  (2.  Ko.  20:  6.) 

Det  gamle  Testamente  vrimler  med  Udtalelser  i  Retning  af, 
at  »som  et  Menneske  tænker  i  sit  Hjerte,  saaledes  er  han.« 

Lad  os  nu  vende  os  til  det  nye  Testamente.  Hos  alle  dem, 
paa  hvem  Mesteren  udførte  sine  Undergerninger,  synes  han  at 
have  forlangt,  at  Tro  skulde  være  til  Stede  hos  dem,  for  at  de 
kunde  blive  helbredede.  Ikke  at  han  ikke  skulde  kunne  have 
gjort  de  Ting,  som  han  udførte,  uden  deres  Hjælp,  men  han 
gjorde  dem  ikke. 

»Men  søger  først  Guds  Rige  og  hans  Retfærdighed,  saa  skulle 
alle  disse  Ting  gives  eder  i  Tilgift.«  (Matt.  6:  33.) 

»Og  alt,  hvad  I  begære  i  Rønnen  troende,  det  skulle  I  faa.«  (Matt. 
21:  22.) 

Det  bliver  os  fortalt  i  vor  moderne  Psykologi  eller  Psyko- 
terapi eller  hvad  andre  Navne  man  finder  paa  at  kalde  det, 
at  vi  maa  koncentrere  vore  Tanker  paa  de  Ting,  vi  ønsker. 
»Men  dersom  nogen  af  eder  fattes  Visdom,  han  bede  derom  til 
Gud,  som  giver  alle  gerne  og  uden  Bebrejdelse,  saa  skal  den 
gives  ham.  Men  han  bede  i  Tro,  uden  at  tvivle;  thi  den,  som 
tvivler,  ligner  en  Havets  Bølge,  der  drives  og  kastes  af  Vin- 
den.« (Jakob  1:  5,  6.)  At  give  os  selv  hen  under  Guds  Ind- 
flydelse, med  Tro  og  Tillid  til  ham,  bringer  os  de  Velsignel- 
ser, vi  søger. 

»Og  se,  der  var  en  Kvinde,  som  havde  haft  en  Svagheds  Aand  i 
atten  Aar,  og  hun  var  sammenbøjet  og  kunde  aldeles  ikke  rette  sig 
op.  Men  da  Jesus  saa  hende,  kaldte  han  paa  hende  og  sagde  til 
hende:  Kvinde!  du  er  løst  fra  din  Svaghed.  Og  han  lagde  Hænderne 
paa  hende;  og  straks  rettede  hun  sig  op  og  priste  Gud.«  (Luk.  13: 
11-13.) 

»Men  da  Solen  gik  ned,  førte  alle  de,  som  havde  Syge  med  alle 
Haande  Svagheder,  dem  til  ham;  og  han  lagde  Hænderne  paa  hver 
enkelt  af  dem  og  helbredte  dem.«  (Luk.  4:  40.) 

Han  helbredte  deres  Syge,  gengav  deres  Blinde  Synet,  aab- 
nede  de  Døves  Øren,  fik  de  Lamme  til  at  gaa,  kaldte  de  Dode 
frem  af  Gravene,  og  da  sagde  han:  »Den,  som  tror  paa  mig, 
de  Gerninger,  som  jeg  gor,  skal  ogsaa  han  gore,  og  han  skal 
gore  større  Gerninger  end  disse.«  (Joh.  14:  12.)  »Hvad  som 
helst  I  bede  Faderen  om,  skal  han  give  eder  i  mit  Navn.« 
(16:  23.)  Der  synes  ikke  at  have  været  anvendt  Besværgelser 
eller  hemmelige  Ord  —  kun  Tro  paa  den  Herre  Jesus  Kristus. 
En  Gang,  da  Disciplene  kom  til  Jesus,  efter  at  han  havde  ud- 
drevet onde  Aander,  spurgte  de  ham:  »Hvorfor  kunde  vi  ikke 
uddrive  dem?«  Han  sagde  til  dem:  »For  eders  Vantros  Skyld.« 
(Matt.  17:  19,  20.) 

Pladsen  vilde  ikke  tillade  nogen  fuldstændig  Liste  over 
Skriftsteder  fra  Bibelen,  hvor  saadanne  Tildragelser  omtales, 
men  jeg  onsker  blot  at  vise,  at  saadanne  Ting  ikke  er  nye. 

Lad  os  fra  de  jodiske  Skrifter  vende  os  til  de  i  vore  Dage 
fremkomne  hellige  Boger.  En  Sammenforelse  af  de  gamle  og 
nye  Skrifter  fremhæver  den  Kendsgerning,  at  vi  i  os  selv  be- 
sidder Kraften  til  at  gøre  mange  underfulde  Ting,  dersom  vi 
blot  har  tilstrækkelig  Tro,  og  dersom  vi  vil  give  vort  Hjerte 
til  Gud  ligesaa  fuldstændigt,  som  det  forlanges  af  os  at  under- 
kaste os  disse  sjælelige  Indflydelser,  hvorom  der  tales  saa 
meget. 

Zeezrum,  en  lovkyndig,  anklagede  Alma  og  Amulek,  men 
blev  senere  syg  og  sendte  Bud  efter  dem.  Alma  tog  ham  ved 
Haanden  og  sagde:  Tror  du  paa  Kristi  Kraft  til  Saliggørelse? 
Og  da  han  bekendte  sig  at  tro  paa  ham,  blev  han  helbredet. 
(Alma  11—15.  Kap.) 

»Og  det  skete,  at  da  han  havde  talet  saaledes,  at  den  hele  Mængde 
med  én  Vilje  kom  frem  med  deres  Syge  og  med  deres  Besværede 
og  med  deres  Lamme  og  med  deres  Blinde  og  med  deres  Stumme 
og  med  alle  dem,  som  vare  besværede  paa  nogen  Maade;  og  han 
helbredte  dem  alle,  da  de  bleve  bragte  frem  til  ham.  (3.  Nephi  17:  9.) 

»Og  store  og  vidunderlige  Gerninger  udfortes  af  Jesu  Disciple, 
saa  at  de  endog  helbredte  de  Syge  og  oprejste  de  Døde,  bragte  de 
Lamme  til  at  gaa  og  de  Blinde  til  at  se  og  de  Dove  til  at  hore;  og 

alle  Slags   Undergerninger  udførte  de  iblandt  Menneskenes  Børn, 
men  ingen  Undergerning  uden  i  Jesu  Kristi  Navn.«  (4.  Nephi  5.) 

Pagtens  Bog  er  ikke  en  historisk  Beretning  om  et  Folk,  men 
hvor  vidunderligt  de  i  denne  Bog  givne  Lofter  er  blevne  op- 
fyldte, kan  bevidnes  af  Tusinder  nulevende  Mænd  og  Kvinder. 
De  folgende  Skriftsteder  er  valgte  i  Flæng: 

»Begær  ikke  Mirakler,  uden  at  jeg  befaler  eder  det,  undtagen  at 
uddrive  Djævle,  helbrede  de  Syge,  og  imod  giftige  Slanger,  og  imod 
dødelig  Forgift.  Og  disse  Ting  skulle  I  ikke  gøre  uden  at  det  bliver 
forlangt  af  eder  af  dem-,  der  behøver  det.  (24:  13,  14.) 

»Læg  eders  Hænder  paa  de  Syge,  og  de  skulle  blive  helbredede.« 
(66:  9.) 

»Bed  altid,  saa  vil  jeg  udgyde  min  Aand  over  dig,  og  stor  skal 
din  Velsignelse  vorde,  ja  større  end  om  du  skulde  faa  Jordens 
Skatte  og  den  dermed  folgende  Forgængelighed.«  (19:  38.) 

»I  mit  Navn  skulle  de  helbrede  de  Syge;  i  mit  Navn  skulle  de 
aabne  de  Blindes  Øjne  og  oplade  de  Døves  Øren;  og  den  Stummes 
Tunge  skal  tale.«  (84:  68—70.) 

»Thi  der  er  mange  Gaver;  og  enhver  er  given  en  Gave  ved  Guds 
Aand.«  (46:  11.) 

»Ved  Aandens  Kraft  blev  vore  Øjne  opladte  og  vor  Forstand  op- 
lyst, saa  at  vi  kunde  se  og  forstaa,  hvad  der  horer  Gud  til.«  (76:  12.) 

»Thi  de,  der  er  trofaste  og  erholde  disse  to  Præstedømmer,  om 
hvilke  jeg  har  talet,  og  hædre  deres  Kald,  blive  helliggjorte  ved 
A anden  til  deres  Legemers  Fornyelse.«  (84:  33.) 

»Thi  Guds  Ord  er  Sandhed,  og  hvad  som  er  Sandhed  er  Lys,  og 
hvad  som  er  Lys  er  Aand,  ja  Jesu  Kristi  Aand.  Og  Aanden  giver 
hvert  Menneske,  som  kommer  til  Verden,  Lys,  og  oplyser  ethvert 
Menneske  i  Verden,  der  lytter  til  hans  Bøst.«  (84:  45,  46.) 

»Og  Sandheden  er  Kundskaben  om  Tingene,  som  de  er,  som  de 
var  og  som  de  skulle  blive.  .  .  .  Den,  der  holder  hans  Bud,  annam- 
mer Sandhed  og  Lys,  indtil  han  bliver  herliggjort  i  Sandhed  og  véd 
alt.«  (93:  24,  28.) 

»Thi  saa  siger  Herren:  Jeg,  Herren,  er  barmhjertig  og  naadig 
mod  den,  der  frygter  mig,  og  jeg  finder  Behag  i  at  ære  dem,  der 
tjene  mig  i  Betfærdighed  og  Sandhed  til  Enden,  stor  skal  deres 
Løn  være,  og  evig  deres  Hæder,  og  dem  vil  jeg  aabenbare  alle 
Hemmeligheder,  ja,  alle  mit  Biges  skjulte  Hemmeligheder  fra  for- 
dums Dage;  og  i  tilkommende  Tider  vil  jeg  aabenbare  dem  min  vel- 
behagelige Vilje  angaaende  alt,  hvad  der  horer  mit  Bige  til.  Ja, 
endogsaa  Evighedens  Undere  skulle  de  skue,  og  de  tilkommende 
Ting  vil  jeg  vise  dem,  ja,  hvad  der  angaar  mange  Slægter.  Deres 
Visdom  skal  være  stor,  og  deres  Forstand  naa  til  Himmelen,  og  for 

dem  skal  de  Vises  Visdom  forgaa,  og  de  Forstandiges  Forstand  blive 
til  intet;  thi  ved  min  Aand  vil  jeg  oplyse  dem,  og  ved  min  Kraft  vil 
jeg  tilkendegive  dem  min  Viljes  Hemmeligheder;  ja,  de  Ting,  hvilke 
intet  Øje  har  set,  ej  heller  Øre  har  hørt,  eller  er  opkommet  i  noget 
Menneskes  Hjerte.«  (76:  5—10.) 

Vi  har  Mose  og  Profeternes  Vidnesbyrd;  vi  har  Vidnesbyr- 
det af  Mesteren  selv  gennem  hans  Undergerninger;  vi  har  nu- 
levende Menneskers  Vidnesbyrd,  hvilke  har  set  saadanne  Un- 
dere udfort;  vi  har  Guds  skrevne  Ord  som  et  Vidnesbyrd  om 
de  Velsignelser,  han  har  i  Beredskab  for  os,  og  dog  vil  nogle 
lade  dette  »sikre  Profetiens  Ord«  upaaagtet,  medens  de  lober 
efter  andre  Guder. 

Faren  bestaar  ikke  i,  at  Dr.  Coue  har  opnaaet  disse  vid- 
underlige Resultater,  der  tillægges  ham,  men  i  den  Kends- 
gerning, at  selv  om  det  er  rigtigt,  at  han  er  i  Besiddelse  af 
Evnen  til  at  udføre  disse  Handlinger,  bør  Gud,  alle  saadanne 
Kræfters  Ophav,  ikke  helt  lades  ude  af  Betragtning. 

Dersom  vi  betragter  Mennesket  som  Spiren  til  en  Gud  og 
denne  Tilværelse  som  et  Led  i  en  uhyre  Plan,  hvoraf  kun  en 
ubetydelig  Del  kan  fattes  af  Mennesket,  der  paa  sine  Van- 
dringer langs  Livshavets  Kyster  samler  nogle  faa  Visdoms- 
korn,  da  kan  vi  forstaa,  at  der  bag  vor  Væren,  Gøren,  Sogen 
og  Viden  ligger  »det  store  Kundskabens  Hav  uberørt«. 

Hvorfor  skulde  Mennesket  ikke  kunne  opnaa  en  delvis  An- 
vendelse af  sine  Kræfter  og  i  Forening  med  Gud  blive  en 
Skaber?  Jesus  helbredede  den  Syge,  aabnede  de  Blindes  Øjne 
og  de  Døves  Øren,  og  oprejste  de  Døde,  og  sagde  til  sine  Dis- 
ciple: »Større  Gerninger  end  disse  skulle  I  gøre.«  Disse  storre 
Ting  har  vi  endnu  ikke  magtet.  Lad  os  derfor  gaa  tilbage  til 
Begyndelsen  og  med  Mesteren  sige:  »Ser  til,  at  ingen  forfører 
eder.« 

Ved  at  lytte  for  opmærksomt  til  og  følge  for  omhyggeligt 
efter  Menneskers  Bud,  er  der  Fare  for,  at  vi  glemmer  at  give 
Gud  Æren,  som  alene  tilkommer  ham. 

Det  halve  har  ikke  været  sagt,  de  Ho j der,  hvortil  vi  kan 
naa,  har  end  ikke  været  set  i  Drømme,  og  vil  ikke  kunne  fattes 

af  os,  før  vi  har  saaledes  indrettet  vort  Liv,  at  vi  kan  er- 
hverve os  denne  højere  Kundskab  om  det,  som  Gud  har  i 
Sinde  med  os. 

Hvor  tilbøjelige  Menneskene  er  til  at  følge  efter  Skyggen 
og  forlade  Virkeligheden  —  følge  Tællepraasen  og  vende  Ryg- 
gen mod  Retfærdighedens  Sol.  Sømanden  stiller  sit  Kompas 
og  styrer  sit  Skib  efter  Lyset  fra  Stjernerne,  men  hvor  vel- 
kommen er  ikke  den  opgaaende  Sols  klare  Straaler! 

Dette  Evangelium  var  saa  ligetil,  at  et  Barn  i  Begyndelsen, 
ved  Inspirationens  Lys,  kunde  forstaa  dets  højere  Betydning, 
og  dog  saa  omfangsrigt,  at  de  største  Videnskabsmænd  standse 
i  Ærefrygt  foran  dets  majestætiske  Udfoldelse; 


STRØTANKER. 

Rigdommens  Forbandelse  bestaar  i,  at  den  tilintetgør  Lysten 
og  Evnen  til  at  arbejde.  Den  Mand,  der  intet  bestiller,  fordi 
han  har  nok  at  leve  af  og  kan  føre  en  behagelig  Tilværelse, 
er  ikke  en  Smule  bedre  end  den,  der  intet  bestiller,  fordi  han 
kan  tigge  eller  ryge  sin  Pibe  paa  Bænken  ved  Fattighusets 
Dør.  Begge  er  Snyltere.  De  tjener  ikke  Samfundet,  men  Sam- 
fundet betjener  dem.  Frank  Crane. 

Tal  saadan  med  Gud,  som  om  Mennesker  lytted'. 
Med  Mennesker  gaa,  som  om  Gud  var  til  Stede. 

Den,  der  lever  uden  at  begaa  den  mindste  Daarskab,  er  ikke 
saa  klog,  som  han  selv  tror. 

